
UPUTSTVO ZA LIJEK


1.	Naziv veterinarskog lijeka

Onsior 20 mg/ml rastvor za injekciju za mačke i pse


2. 	Sastav

Svaki ml sadrži 20 mg robenakoksiba kao aktivne supstance i 1 mg natrijum metabisulfita (E 223) kao antioksidansa.

Bistra, bezbojna do blago obojena (ružičasta) tečnost.


3. 	Ciljne vrste životinja 

Mačke i psi.


4. 	Indikacije za upotrebu

Za liječenje bola i upale povezanih sa ortopedskom hirurgijom ili hirurgijom mekih tkiva kod pasa.
Za liječenje bola i upale povezanih sa ortopedskom hirurgijom ili hirurgijom mekih tkiva kod mačaka.


5.	Kontraindikacije

Ne upotrebljavati kod životinja koje pate od gastrointestinalnih ulceracija.
Ne upotrebljavati istovremeno sa kortikosteroidima ili drugim nesteroidnim antiinflamatornim ljekovima (NSAIL).
Ne upotrebljavati kod preosjetljivosti na aktivnu supstancu ili na bilo koju pomoćnu supstancu.
Ne upotrebljavati kod gravidnih životinja ili životinja u laktaciji jer bezbjednost robenakoksiba nije utvrđena tokom graviditeta i laktacije, niti kod mačaka i pasa koji se koriste za priplod.


6. 	Posebna upozorenja

Posebne mjere predostrožnosti za bezbjednu upotrebu kod ciljne vrste životinja:
Bezbjednost ovog veterinarskog lijeka nije utvrđena kod mačaka mlađih od 4 mjeseca i pasa mlađih od 2 mjeseca, kao ni kod mačaka ili pasa lakših od 2,5 kg tjelesne mase.
Upotreba kod životinja sa oštećenom funkcijom srca, bubrega ili jetre ili kod životinja koje su dehidrirane, imaju mali volumen cirkulišuće krvi ili imaju nizak krvni pritisak može uključivati dodatne rizike. Ako se upotreba ne može izbjeći, ove životinje zahtijevaju pažljivo praćenje i terapiju tečnostima.

Koristite ovaj veterinarski lijek pod strogim veterinarskim nadzorom kod životinja sa rizikom od nastanka ulceracije digestivnog trakta ili ako je životinja ranije pokazivala netoleranciju na druge ljekove iz grupe NSAIL.

Posebne mjere predostrožnosti koje treba da preduzme lice koje daje veterinarski lijek životinjama:
Operite ruke i izloženu kožu odmah nakon upotrebe veterinarskog lijeka.

U slučaju nehotičnog gutanja ili samoubrizgavanja lijeka, odmah potražite savjet ljekara i pokažite mu uputstvo za lijek ili pakovanje. 

Kod trudnica, posebno kod trudnica blizu termina porođaja, slučajno injiciranje ili produženi kontakt lijeka sa kožom mogu povećati rizik za plod.

Interakcija sa drugim ljekovima i drugi oblici interakcija:
Ovaj veterinarski lijek se ne smije primjenjivati u kombinaciji sa drugim ljekovima iz grupe NSAIL ili glukokortikosteroidima. Prethodno liječenje drugim antiinflamatornim ljekovima može da dovede do dodatnih ili pojačanih neželjenih efekata, pa je prije početka liječenja ovim veterinarskim lijekom potrebno obezbijediti period bez liječenja takvim supstancama od najmanje 24 sata. Međutim, pri određivanju dužine ovog perioda treba uzeti u obzir farmakokinetička svojstva prethodno korišćenih ljekova.

Istovremena terapija sa ljekovima koji utiču na bubrežni protok, npr. diureticima ili inhibitorima angiotenzin konvertujućeg enzima (ACE inhibitori), zahtijeva kliničko praćenje. Kod zdravih mačaka ili pasa liječenih sa ili bez diuretika furosemida, istovremena primjena ovog veterinarskog lijeka sa ACE inhibitorom benazeprilom tokom 7 dana nije bila povezana sa negativnim efektima na koncentraciju aldosterona u plazmi (kod mačaka) ili urinu (kod pasa), aktivnost renina u plazmi niti na brzinu  glomerularne filtracije. Nijesu dostupni podaci o bezbjednosti primjene u ciljnoj populaciji, niti podaci o efikasnosti kombinovane primjene robenakoksiba i benazeprila.

Pošto anestetici mogu uticati na perfuziju bubrega, treba razmotriti upotrebu parenteralne terapije tečnostima tokom operativnog zahvata da bi se smanjile potencijalne bubrežne komplikacije kada se ljekovi iz grupe NSAIL koriste perioperativno.

Treba izbjegavati istovremenu primjenu potencijalno nefrotoksičnih ljekova, jer može doći do povećanog rizika od bubrežne toksičnosti.

Istovremena upotreba drugih aktivnih supstanci koje imaju visok stepen vezivanja za proteine može se takmičiti sa robenakoksibom u vezivanju i na taj način dovesti do toksičnih efekata.

Graviditet i laktacija:
Bezbjednost veterinarskog lijeka tokom graviditeta i laktacije nije utvrđena.

Plodnost:
Bezbjednost veterinarskog lijeka kod mačaka i pasa koji se koriste za priplod nije utvrđena.

Predoziranje:
Kod zdravih mladih pasa starosti od 6 mjeseci, subkutana primjena robenakoksiba jednom dnevno u dozama od 2 mg/kg (preporučena terapijska doza- RTD), 6 mg/kg (3 puta veća od RTD) i 20 mg/kg (10 puta veća od RTD) kroz ukupno 9 primjena tokom perioda od 5 nedjelja (3 ciklusa po 3 uzastopne dnevne injekcije) nije dovela do pojave znaka toksičnosti, uključujući toksičnost za gastrointestinalni trakt, bubrege ili jetru, niti je uticala na vrijeme krvarenja. U svim grupama, uključujući kontrolne, uočena je reverzibilna upalana mjestu primjene injekcije, koja je bila izraženija u grupama koje su primale doze od 6 mg/kg i 20 mg/kg.

Kod zdravih mladih mačaka starosti od 10 mjeseci, subkutana primjena robenakoksiba jednom dnevno u dozi od 4 mg/kg (dvostruka RTD) tokom 2 uzastopna dana i u dozi od 10 mg/kg (5 puta veća od RTD) tokom 3 uzastopna dana nije izazvalo dovelo do pojave toksičnosti, uključujući znake gastrointestinalne, bubrežne ili jetrene toksičnosti, niti je uticala na vrijeme krvarenja. U obije dozne grupe su zabilježene reverzibilne, minimalne reakcije na mjestu primjene injekcije.

Naizmjenična upotreba ljekova Onsior tableta i Onsior rastvora za injekciju kod 4-mjesečnih mačaka, pri dozama do 3 puta većim od maksimalne preporučene doze (2,4 mg, 4,8 mg i 7,2 mg robenakoksiba /kg tjelesne mase oralno i 2,0 mg, 4,0 mg i 6,0 mg robenakoksiba/kg tjelesne mase subkutano) rezultiralo je dozno-zavisnim povećanjem sporadičnog edema na mjestu primjene injekcije, kao i do minimalne do blage subakutne/hronične upale potkožnog tkiva. U laboratorijskim studijama primijećen je porast QT intervala zavisnog od doze, smanjenje srčane frekvencije i odgovarajuća povećana brzina disanja. Nijesu primijećeni relevantni efekti na tjelesnu masu, vrijeme krvarenja niti dokazi gastrointestinalne, bubrežne ili hepatične toksičnosti.

U studijama predoziranja sprovedenim kod mačaka, došlo je do dozno-zavisnog porasta QT intervala. Biološki značaj povećanih QT intervala izvan normalnih varijacija uočenih nakon predoziranja robenakoksibom nije poznat. Nijesu primijećene promjene QT intervala nakon jednokratne intravenske primjene 2 mg/kg ili 4 mg/kg robenakoksiba kod anesteziranih zdravih mačaka.

Naizmjenična upotreba lijeka Onsior tableta i lijeka Onsior rastvora za injekciju kod pasa mešanaca pri dozama do 3 puta većem od maksimalne preporučene doze (2,0, 4,0 i 6,0 uz dodatnih 4,0, 8,0 i 12,0 mg robenakoksiba/kg tjelesne mase oralno i 2,0 mg, 4,0 mg i 6,0 mg mg robenakoksiba/kg tjelesne mase subkutano) rezultiralo je dozno zavisnim edemom, eritemom, zadebljanjem kože i ulceracijama kože na mjestu potkožne primjene i upalom, kongestijom ili krvarenjem u duodenumu, jejunumu i cekumu. Nije primijećen relevantni uticaj na tjelesnu masu, vrijeme krvarenja ili dokaz o toksičnosti za bubrege ili jetru.

Nakon jednokratne primjene 2 mg/kg robenakoksiba subkutano ili 2 ili 4 mg/kg intravenozno kod zdravih pasa, nisu primijećene promjene krvnog pritiska niti elektrokardiograma. Povraćanje je zabilježeno 6 ili 8 sati nakon doziranja kod 2 od 8 pasa kojima je rastvor za injekciju primijenjen intravenski u dozi od 4 mg/kg.

Kao i kod drugih ljekova iz grupe NSAIL, predoziranje može izazvati gastrointestinalnu, bubrežnu ili hepatičnu toksičnost kod osetljivih ili zdravstveno kompromitovanih životinja. Ne postoji specifičan antidot. Preporučuje se simptomatska i potporna terapija koja se sastoji od primjene sredstava za zaštitu gastrointestinalnih i infuzije izotoničnog fiziološkog rastvora.

Glavne inkompatibilnosti:
U nedostatku studija kompatibilnosti, ovaj veterinarski lijek se ne smije miješati sa drugim veterinarskim ljekovima.


7.	Neželjeni događaji

mačke:

	Često
(1 do 10 životinja / 100 tretiranih životinja):
	bol na mjestu primjene injekcije
poremećaj digestivnog trakta1 , dijareja1 , povraćanje1

	Povremeno
(1 do 10 životinja / 1 000 tretiranih životinja):
	krvava dijareja, krv u povraćenom sadržaju


1 Većina slučajeva je bila blaga i oporavila se bez liječenja.

psi:

	Često
(1 do 10 životinja / 100 tretiranih životinja):
	bol na mjestu primjene injekcije1
poremećaj digestivnog trakta2 , dijareja2, povraćanje2

	Povremeno
(1 do 10 životinja / 1 000 tretiranih životinja):
	tamna  stolica
smanjen apetit


1 Umjereno jak ili jak bol na mjestu primjene injekcije se javljao povremeno.
2 Većina slučajeva je bila blagog intenziteta i povukla se bez liječenja.

Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8.	Doziranje za svaku vrstu životinja, put i način primjene lijeka

Subkutana upotreba.

Dajte rastvor subkutano mačkama ili psima otprilike 30 minuta prije početka operacije, na primjer, u vrijeme uvođenja u opštu anesteziju, u dozi od 1 ml na 10 kg tjelesne mase (2 mg/kg). Nakon operativnog zahvata kod mačaka, tretman se može nastaviti jednom dnevno, u istoj dozi i u isto vrijeme svakoga dana,  tokom najviše 2 dana. Nakon hirurgije mekih tkiva kod pasa, tretman se može nastaviti jednom dnevno u istoj dozi i u isto vrijeme svakoga dana tokom najviše 2 dana.  

Naizmjenična upotreba ljekova Onsior tableta i Onsior rastvor za injekciju je ispitana u studijama bezbjednosti na ciljnim vrstama životinja i pokazalo se da ih mačke i psi dobro podnose.

Onsior rastvor za injekciju ili tablete mogu se koristiti naizmjenično, u skladu sa odobrenim indikacijama i trajanjem upotrebe za svaki farmaceutski oblik. Liječenje ne bi trebalo da prelazi jednu dozu dnevno (bilo u obliku tablete ili rastvora za injekciju). Imajte na umu da preporučene doze za ove dvije formulacije mogu biti različite.


9. 	Savjet za pravilnu primjenu lijeka

Nije primjenljivo.


10.	Karenca

Nije primjenljivo.


11.	Posebno uputstvo za čuvanje lijeka 

Čuvati van vidokruga i domašaja djece.
Čuvati u frižideru (2 °C – 8 °C). 
Izbjegavajte unošenje kontaminacije. Bočicu čuvati u spoljašnjem pakovanju.
Ne koristite ovaj veterinarski lijek nakon isteka roka upotrebe navedenog na kutiji ili bočici iza oznake „Exp”. Rok upotrebe se odnosi na posljednji dan navedenog mjeseca. 
Nakon prvog probijanja čepa bočice, lijek se može koristiti tokom 28 dana.
Tokom perioda upotrebe od 4 nedjelje nakon prvog probijanja čepa bočice, čuvanje u frižideru nije potrebno.

	
12.	Posebne mjere predostrožnosti kod odlaganja 

Ljekovi se ne smiju bacati u otpadne vode ili kućni otpad.

Neupotrijebljeni veterinarski lijek ili otpadni materijal koji je nastao upotrebom lijeka treba odložiti u skladu sa važećim propisima. Ove mjere pomažu zaštiti životne sredine.

Pitajte veterinara ili farmaceuta kako da odložite ljekove koji vam više nijesu potrebni.


13.	Klasifikacija veterinarskog lijeka 

Veterinarski lijek se izdaje na veterinarski recept.


14.	Broj dozvole za lijek i veličina pakovanja

2040/26/47 - 10918

Kartonska kutija koja sadrži 1 bočicu sa 20 ml rastvora za injekciju.


15.     Datum poslednje revizije uputstva za lijek 

11.06.2026. godine

Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ .


16.     Kontakt podaci

Nosilac dozvole za lijek kontakt podaci za prijavu sumnje na neželjene reakcije: 
Privatna veterinarska ustanova „Montvet“ Podgorica
Ilije Plamenca lamela 103 bb, Podgorica, Crna Gora
Tel: +38269014726

Proizvođač odgovoran za puštanje serije lijeka u promet: 
Elanco France, 26 Rue De La Chapelle, Huningue, France, 68330, Francuska

Za informacije o ovom veterinarskom lijeku možete se obratiti nosiocu dozvole za lijek. 

 
17. 	Ostale informacije 

[bookmark: _GoBack]Robenakoksib je nesteroidni antiinflamatorni lijek (NSAIL). Selektivno inhibira enzim ciklooksigenazu 2 (COX-2), koji je odgovoran za nastanakbola, upale ili povišene tjelesne temperature. Enzim ciklooksigenazu 1 (COX-1) koji ima zaštitne funkcije, npr. u digestivnom traktu i bubrezima, ne inhibira.
Kod vještački izazvane upale kod mačaka i pasa, robenakoksib je u preporučenim dozama smanjio bol, upalu i povišenu tjelesnu temperaturu, uz brzo nastupanje dejstva (1 h). U kliničkim ispitivanjima ovaj proizvod je smanjio bol i upalu kod mačaka i pasa koji su bili podvrgnuti ortopedskim zahvatima ili operativnom zahvatu mekih tkiva i smanjio potrebu za dodatnom (“rescue”) terapijom kod pasa podvrgnutih operativnom zahvatu  mekih tkiva.

